Missatge: Aviat tindrem la greu responsabilitat de decidir per nosaltres mateixos. Benvinguda sigui. Serà el moment en què llibertat, patriotisme o dignitat deixaran de ser conceptes per passar a esdevenir fets. Serà l’hora de ser valents i de no tenir por. Serà l’hora també de construir una nova ciutadania que no deixi ningú al marge.S’acosta el moment de crear un nou país, una nova llibertat, una nova democràcia. Un país en què els nostres homes i dones puguin sentir-se amb iguals drets i obligacions, amb les mateixes possibilitats de desenvolupament individual i com a poble que qualsevol altre ciutadà europeu. Una llibertat en la qual la nostra identitat no esdevingui resistència sinó creativitat, prosperitat i justícia. Una democràcia en què la ciutadania sigui responsabilitat, honestedat i convivència; servir sense servir-se.I aquest camí de llibertat que volem seguir, que fa temps que molts seguim, té un pas molt important aquest proper dimarts 11 de setembre de 2012, un pas en el que el clam d’un poble per la seva llibertat esdevindrà ja inajornable.És per això que, amb aquestes breus paraules, us encoratjo a participar en els actes de la propera diada i especialment a la marxa per la reivindicació d’aquest nou Estat de dret, lliure, democràtic i social, integrat a la Unió Europea i que es diu Catalunya.  Joan Carretero i Grau
Emocions: no emotion
joy

Resposta: i un bé negre!Per què diu "aviat tindrem"?? Què sap alguna cosa que la resta no sabem o què? Si el President Mas convoca eleccions serà un fracàs total. No m'agrada aquesta versió de l'independentisme que espera que la independència caigui del cel. si no fem res, no tindrem cap independència ni res. Tot, tot l'independentisme de nova fornada és una reacció a l'anada d'olla de l'Estat espanyol i la seva desacomplexada mania d'imposar espanyolisme arreu. Això a molestat molta població catalana perquè són uns xoriços i uns fatxendes (i uns fatxes també). Però l'independentisme català només és una possibilitat. Ara molt més possible que abans, cert, però és una possibilitat que de moment el Govern la fa servir a mode de xantatge, i que no té una representació gaire lluïda al Parlament català. L'independentisme organitzat no arrossega les masses. No veig cap programa factible, i ara el temps corre a la contra perquè allà semblen tenir les coses més clares i ho faran tot molt més de pressa que nosaltres si no espavilem. De moment, tinc la impressió que només l'ANC recull el sentiment de forma correcta.
Emocions: sadness, anger, distrust